alibayram/wikipedia-40-langs huggingface dataset:
رقصة الكرومبه

رقصة الكرومبه هيا رقصه استعراضيه من الفولكلور المصرى قدمتها فرقة رضا اللى اسسها محمود رضا سنة 1959 و اشتهرت بعرض التراث المصرى الفولكلورى الراقى علا المسارح ف مصر و براها ف فتره ثقافيه مزدهره من تاريخ مصر كان فيها اهتمام بتاريخ مصر و فولكلورها و كان فيها مصريين فخورين و علا وعى و اهتمام بتراث مصر. رقصة الكرومبه فيها عناصر الريف المصرى زى الزرع (الكرومبه و الفوليه و اللمونه) و زى الشخصيات (بنت العمده و الغازيه و المجنونه) ، الكلمات بتوصف بطريقه فيها تريقه التلات شخصيات من وجهة نظر بنات الارياف ، بنت العمده اللى ليها مكانه كبيره بين بنات بلاد الارياف زى بنت العمده و ربطتها الاغنيه بالكرمبه ، و الغازيه اللى بترقص فى افراح بلاد الارياف و ربطتها الاغنيه بالفوليه ، و واحده مجنونه من سكان بلاد الارياف و ربطتها الاغنيه باللمونه. الاغنيه بتوصف سلوكهم و تحركاتهم بالكلام و الحركات. بنت العمده و الغازيه بيمشو و بيقعدو و بيرقصو بطريقه معينه و بالنسبه للمجنونه وقفتها و بصتها و برضه رقصتها ليهم هما كمان طريقه معينه.

الاغنيه زى العاده ف الأغانى الفولكلوريه بتعتمد علا الكلام البسيط اللى بيتكرر فى كل مقطع و بتستخدم كلمات ليها وقع معين علا الودن زى " هللا هللا " و " يابا يابا " اللى بيتكررو طول الاغنيه و دا اكمن الاغنيه بتنتمى للنوع اللى بيتأدا و قت الشغل اللى بيعتمد علا التكرار و الوتيره الواحده زى شغل جمع المحاصيل او القطن فواحده بتغنى و الباقيين بيكررو وراها تقريبن نفس الكلام بين كل مقطع.

الرقصه رقصهوها بنات فرقه رضا و هما لابسين هدوم فلاحات مصريات و ظهرت كمان فى فيلم غرام فى الكرنك.

كلمات 

بتقول كلمات الاغنيه اللى اترقصت عليها رقصة الكرومبه :

يا حلاوه ع الكرومبه هللا هللا ع الكرومبه

و دى مشية بنت العمده ياحلاوه ع الكرومبه

و دى جعدة بنت العمده ياحلاوه ع الكرومبه

و دى رقصة بنت العمده ياحلاوه ع الكرومبه

هللا هللا ع الكرومبه ياحلاوه ع الكرومبه

هللا هللا ع الكرمبه يا حلاوه ع الكرمبه

.....

آوى يا إختى جالكى و اصطفاكى

جم يخطبوطى ما لقيوش ابوكى

جولى لابوكى يفز

عمره ما داج الوز

.....

هللا هللا ع الفوليه يابا يابا ع الفوليه

و دى وقفة الغازيه هللا هللا ع الفوليه

و دى مشية الغازيه يابا يابا ع الفوليه

و دى رقصة الغازيه هللا هللا ع الفوليه

.....

هللا هللا ع اللمونه يابا يابا عاللمونه

و دى بصة المجنونه يابا يابا ع اللمونه

و دى وقفة المجنونه يابا يابا ع اللمونه

و دى رقصة المجنونه يابا يابا ع اللمونه

هللا هللا ع اللمونه يابا يابا ع اللمونه

هللا هللا ع اللمونه يابا يابا ع اللمونه

و دى رقصة المجنونه يابا يابا ع اللمونه

و دى رقصة المجنونه يابا يابا ع اللمونه

لينكات برانيه
 يوتيوب رقصة الكرومبه
https://m.youtube.com/watch?v=3OjzZmWnUfY

مصادر
يوتيوب رقصة الكرومبه من فيلم غرام فى الكرنك

https://m.youtube.com/watch?v=3OjzZmWnUfY

تصنيف

فرقة رضا
فولكلور مصرى
فن مصرى
رقص فولكلور
رقص
لوكسور بلدنا

الاقصر بلدنا هى اغنيه و رقصه شعبيه قدمتها فرقة رضا للفنون الشعبيه اللى اسسها محمود رضا فى مصر سنة 1959 للمحافظه على الفن الفولكلورى المصرى و لم رقصاتها و اغانيها من نواحى مصر. الاغنيه و الرقصه قدمتها فرقة رضا على المسارح فى مصر و براها و غناها مغنى الفرقه محمد العزبى على المزامير الصعيدى. الاغنيه ادتها الفرقه كمان بمشاركة الحناطير فى شوارع مدينة الأقصر فى فيلم غرام فى الكرنك.

كلمات الاغنيه 
لوكسور بلدنا بلد سواح فيها الاجانب تتفسح

وكل عام وقت المرواح بتبقا مش عايزه تروح

و تسيب بلدنا

على ارضها اتمخطر ياسطا بالمبسوطين اخر بسطه

و لف بينا .. أى والله.. اجمل مدينه .. صحيح والله

مش برضه منها ؟

انى م الواسطى

نردهالك فى الافراح و مهما تبعد و تروح برضه فى بلدنا

لوكسور بلدنا بلد سواح فيها الاجانب تتفسح

وكل عام وقت المرواح بتبقا مش عايزه تروح

لوكسور بلدنا على الخارطه ينحط من تحتها شرطه

شايفين مكانها .. أى والله .. مابين جيرانها .. أى والله

زى الشموع حوالين تورته و الشمس تطلع كل صباح بفرحه و بدمعه تروح لفراق بلدنا

لوكسور بلدنا بلد سواح فيها الاجانب تتفسح

وكل عام وقت المرواح بتبقا مش عايزه تروح

وصلات برانيه 
 

اغانى باللغه المصريه
فرقة رضا
فن مصرى
محمد العزبى

محمد العزبى مغنى مصرى اتولد فى حى الحسين فى القاهره فى 20 فبراير 1938 لاب موسيقى. محمد العزبى اتخرج من كلية التجاره و اشتغل موظف فى الجمعيه العامه للبترول ، و اتجه للغنا و بالذات الشعبى بعد ماكتشفه عزت الجاهلى انضم لفرقة رضا سنة 1957 وبقى المغنى بتاعها و غنى لها أغانى شعبيه زى : "رنة الخلخال" و "الناى السحرى" و "فانوس رمضان" و "لوكسور بلدنا" ، و سافر معاها حوالين العالم قبل ماينفصل عنها سنة 1969.

وفاة محمد العزبي 
توفى محمد العزبى عن عمر 75 سنه بواحده من مستشفيات حى المهندسين ، مساء يوم التلات 5 فبراير 2013.

اهم اغنياته 
 ازاى الصحة
 لوكسور بلدنا
 عيون بهية
 ياسين وبهية
 فنجانين قهوة
 حتشبسوت

تكريمه 
ا تكرم فى مهرجان الاغنية سنة 2003

فيلموجرافيا 
 
تمثيل (7 عمل)

1. أنا الدكتور
فيلم 1968 ( غناء )

2. غرام فى الكرنك
فيلم 1967

3. تفاحة ادم
فيلم 1966

4. مع الناس
فيلم 1964

5. حديث المدينة
فيلم 1964

6. حياة عازب
فيلم 1963

7. إجازة نصف السنة
فيلم 1962

شوف كمان 
شخصيات مصريه مشهوره

مواليد 1938
وفيات 2013
مغنيين مصريين
فرقة رضا
فن مصرى
فولكلور مصرى
قاهريين
ناس من الجماليه
مسيلمه الكداب

مسيلمه الكداب مدعى للنبوة ، اسمه الحقيقى مسيلمه ابن حبيب .

هو واحد من المتمردين على خلافة قريش اللى أعلن عنها ابو بكر بعد موت نبي الاسلام محمد .

نسبه و ميلاده 

اختلف فى نسبه عند كل المؤرخين ! مؤرخين قالو اسمه : مسيلمه بن ثمامه ! و مؤرخين تانيين قالو اسمه : مسيلمه بن حبيب ! ، و كمان مافيش تحديد لميلاده ، فيه مؤرخين قالو انو اتولد قبل عام الفيل بـ 90 سنه ، و لما اتقتل كان عنده 150 سنه ! .

اسلامه 

و كمان اختلفوا فى اسلامه ، هل هو دخل الاسلام مع وفد قبيلته و بعد كده ارتد ! و لا كان بيدعي النبوه قبل الهجره ، و مادخلش فى الاسلام اصلاً ! .

علي بن ابي طالب قال:

مشكلته مع قريش 

بعد موت رسول الاسلام ، فيه قبايل عربيه كتير اتمردت على الخلافه القريشيه و امتنعت عن دفع الزكاة للخليفه (ابو بكر) ، و منهم قبايل تميم و طي و ربيعه و سليم و اليمن ، و اشهرهم عبهله العنسي و مسيلمه بن حبيب و مالك بن نويره و لقيط بن مالك و سجاح التميمي و طلحه بن خويلد و ام قرفه و ابو شجره السلمي .

مسيلمه بن حبيب قال فى حضور اسامة بن زيد و الملك يحيى الكندي و هو بيشور على قبيلته : 

و كان المسئول عن زكاة ربيعه هو الاعرج اليشكري ، وهو اول من دفع الزكاة فى الاسلام .

و بالنسبه لمراته سجاح التميمي كمان منعت زكاة بني تميم عن قريش ، و قالت للمسئول عن زكاة بني تميم مالك بن نويره ، يمنع الزكاة عن قريش .و اتقتل مالك عشان كده .

موته 

اتقتل سنة 12 هجري ، فى معركة اليمامة فى الافلاج (قتله وحشي) و كان عنده 150 سنه .

مسيلمه فى كتب قريش 

بعد موت الخليفه (ابوبكر) ، اتولى المؤرخين الموالين لقبيلة (قريش) ، اتهام (العنسي) و (مسيلمه)و (لقيط بن مالك) بادعاء النبوه و الرده عن الاسلام ، و ده عشان يبرروا الحروب الوحشيه اللى قامت بيها قريش لقمع المعارضه .

ابوالشعثاء قال حوالين المواضيع اللى زي دي :

و مش بس كده ، ده كمان اغلب المؤرخين الموالين للخلافه القريشيه اتعمدو تشويه سمعة مسيلمه ، و قالو عنه كلام كتير مايخشش العقل .

من اللى قالوه قريش عن مسيلمه بن حبيب : انو مرتد و مدعي نبوه و إنو كمان بيقول سجع عشان يضاهى بيه القرآن و انو كان بيسمي نفسه رحمن اليمامه قبل البعثه .

شخصية وهميه 

اتقال من بعض المؤرخين انو مسيلمة ده شخصيه وهميه مالهاش وجود حقيقي و ماحدش اتكلم عنها قبل (ابن اسحاق) فى القرن الهجري التاني . و كمان ماحدش يعرف اتولد امتى ! و لا اتولد فين على وجه التحديد ! و ماحدش يعرف نسبه الحقيقي ، هو مسيلمه بن حبيب و لا مسيلمه بن ثمامه ! .

لينكات برانيه 

وفد ربيعه

خبر مسيلمة بن حبيب 

متنبيء قريش فى سورة الانعام

ادعاء النبوة قبل الهجرة والردة يوم احد

ابي الشعثاء

مصادر 

 ديوان أخبار العرب لجابر بن زيد.

مواليد 586
وفيات 632
مدعو النبوة
تاريخ اسلامى
مسيحيين عرب
كاكاو

شجرة الكاكاو Cacao، شجرة صغيرة دابمة الخضرة موطنها الاصلي امريكا الجنوبية. بذورها بتستخدم فى صناعة الكاكاو والشيكولاتة.شجرة الكاكاو بتنمو فى المناطق المداريه فى افريقيا و امريكا الجنوبية.

انتاج مزارع الكاكاو حوالين العالم

شوف كمان 
 شوكولاته

اكل
مصر المحروسه

مصر المحروسة هى مدينة مصر مش البلد مصر. و معناه انها مدينه مهمه عليها حراسه فعليه عن طريق الأسوار و العساكر ومحروسه بالعنايه الإلاهيه. فى العصر المملوكى المدن و الموانى المهمه اللى ممكن يطمع فيها الأعادى و تتعرض لغزو خارجى كانت بتتكنى بـ " المحروسه " أو " المحروس " بمعنى ان بيتخاف عليها فلازم تكون عليها حراسه جامده عسكريا وإللاهيه. زى " مصر المحروسه " و " القاهره المحروسه ". المدن-الموانى المهمه المفتوحه على البحر أو النيل كانت بتتكنى " الثغر المحروس " زى " ثغر اسكندريه المحروس " و " ثغر رشيد المحروس " و " ثغر دمياط المحروس " و " ثغر أسوان المحروس ". و اتقال كمان ان المدن اللى ليها اسوار كانت بتتكنى بالمحروسه دوناً عن غيرها لكن ده احتمال ضعيف.

مصطلحات
تاريخ مصر
مدن مصريه
مماليك
التهاب

التهاب هوه تفاعل الأنسجة الحية للإصابة , الالتهاب بيتميز بتغيرات فى الأوعية الدموية فابيأدي لإفرازات سائلة و خلوية و بعدها بيحصل تمدد فى الأوعية الليمفاوية نتيجة لامتصاص الأفرازات و تكاثر لخلايا مناعية اسمها "هيستيوسيتيس " عشان تبلع الأفرازات , الالتهاب بيعتبر رد فعل للحماية و التخلص من سبب الاصابة و التخلص من المخلفات بتعت الاصابة و مهم جدا عشان يقضي على اى خلايا سرطانية ظهرت بسبب الاصابة بالرغم من الأهمية الكبيرة للالتهاب لكن للأسف ليه أثار جانبية زي الإعاقة ، الألم ، الجلطات و أخطر حاجة أنو ممكن يأدي أن الاعضاء الداخلية تيتخريم ( بيموت ) , من اشهر الاعضاء إلي بيتلتهب اللوز ، الزايدة ،القولون و الكبد

اسباب الالتهاب 
سبب الالتهاب هوه اى حاجة تأدي للإصابة زي :-
 مهيجات معدية : زي البكتريا و سمومها ، الفيروسات ، ريكيتتسيا (نوع من البكتيريا ) ، فطر و الطفيليات
 مهيجات مادية: زي الحرارة ، البرودة و الاشعاع
 مهيجات ميكانيكية : زي الخبطات
 مهيجات كيميائية : زي الأحماض ، القلويات و السموم العضوية و الغير عضوية
 مهيجات بسبب التعرض لمولدات المضادات فبيأدي للحساسية

انواع الالتهاب 
 التهاب حاد
 التهاب مزمن

الأفرازات الخلوية للالتهاب 
تفرز فى 5 مراحل :-
 خالية الدم البيضا (leucocytes) تلصق على حيط الشريان
 خروج خاليا الدم البيضا من الشريان
 خروج خاليا الدم الحمرا من الشريان
 (chemotaxis) تحرك خاليا الدم البيضا لمكان الاصابة
 بلع خلايا الدم البيضا للأجسام الغريبة فى مكان الاصابة

الالتهاب اللاقيحي (من غير صديد) 
ليه كذا نوع:-
 التهاب مصلي
 التهاب فبريني
 التهاب مصلي فبريني
 التهاب نزلي
 التهاب غشائي كاذب
 التهاب نزفي
 التهاب ناخر
 التهاب بسبب الحساسية

طب
امراض
يعقوب البرادعى

يعقوب البرادعى Jacob Baradaeus قديس سورى متكرم فى الكنايس الأرتودوكسيه الشرقيه,اتولد فى مدينة تل موزل واتوفي فى 30 يوليه ، 578 فى دير مار رومانوس او قسيون على الحدود المصريه. اسمه الحقيقي يعقوب بر(ابن) اداى Jacob Bar Addai او يعقوب بر(ابن) ثيوفيلوس. اتسمى البرادعى لانه كان يرتدى ملابس شحاتين فى فترة اضطهاد المسيحيين المونوفيزيين اللى رفضوا قرارات مجمع خلقدونيا فى النص الاول من القرن السادس فى عهدالامبراطور جستنيان الاول .

يعقوب اترسم بطريرك عام على الرها و سوريا و اسيا الصغرى فى 543 بتشجيع من الامبراطوره ثيودورا بوضع اليد من ثيؤدوسيوس الاولانى (بابا اسكندريه) .

حسب الموسوعه البريطانيه يعقوب البرادعى اسس أسقفيه " مونوفيزيه " منافسه و ده عمل انشقاق دايم. و بتوصف الموسوعهة البريطانيه يعقوب البرادعى بانه مؤسس الكنيسه اليعقوبيه الشرقيه ، و انه كان شخصيه مهمه فى تنظيم الجماعه وعشان كده اتنسب مؤيديها ليه و اتسموا اليعاقبة.

مصادر 
 الموسوعة الكاثوليكية
 الموسوعة البريطانية
 القديس مار يعقوب البرادعي 578+ - الموقع الرسمي لبطريركية أنطاكية وسائر المشرق للسريان الأرثوذكس

مسيحيه
مذاهب مسيحيه
شخصيات دينيه
قديسين
زينب حفنى

زينب حفنى ( اتولدت فى جده، السعوديه، 1965 )، مفكره و كاتبه و شاعره و روائيه و صحفيه سعوديه معروفه. بتعتبر من اهم الكاتبات المعاصرات فى الشرق الأوسط و اترجمت ليها قصص قصيره للانجليزى و الفرنساوى و الهولندى ، و بتتسم كتابتها بالجرأه و بتناقش بحريه قضايا مهمه ليها ابعاد اجتماعيه و انسانيه و سياسيه ، اتسببتلها فى مشاكل ضخمه لدرجة ان كتاب ليها اتصادر و اتمنعت من الكتابه و من السفر و اتشنت عليها حمله معاديه لكتاباتها و افكارها التحرريه اللى بتطالب بمنح الحريه و المساواه للمرأه و مناقشة مواضيع الحياه بحريه و بإحترام للعقل من غير قمع فكرى و فرض تابوهات.

درست زينب حفنى فى جامعة الملك عبد العزيز فى جده و اخدت بكالوريوس فى الدراسات الاسلاميه سنة 1993. اشتغلت فى الصحافه من سنة 1987 و كتبت فى جرانيل سعوديه محليه و مجلة " صباح الخير " المصريه و مجلة " الرجل " اللى بتصدر فى لندن ، و لمدة خمس سنين كتبت مقالات اسبوعيه فى جورنال الشرق الاوسط و كان لمقالاتها ردود أفعال كبيره بسبب مواضيعها و جرائتها. زينب حفنى بتكتب دلوقتى فى جورنال " الاتحاد " الإماراتى.

نشرت مؤلفات كتيره منها وجدانيات "رسالة الى رجل" ( 1993 ) ، و تلت مجموعات قصصيه هى: " قيدك ام حريتى " (1994) ، و " ستات عند خط الاستواء " (1996) ، و " هناك حاجات تغيب " (2000).

مجموعتها القصصيه " ستات عند خط الاستواء " اللى اصدرتها دار الشروق المصريه كان ليها ردودد افعال جامده بسبب جرأة المواضيع اللى طرحتها و اتصادرت نسخ الكتاب و اتمنعت زينب حفنى من الكتابه و السفر ، و بعدين صدرت للكتب نسخه جديده اتحذف منها و اتضاف فيها كلام ماكانش فى النسخه الأولانيه اللى اتصادرت. و فى 1998 اصدرت فى القاهره رواية " الرقص على الدفوف " ، و فى 2003 نشرت كتاب " مرايا الشرق الأوسط " اللى أغلبه مقالات كانت نشرتها فى جورنال الشرق الأوسط.

شاركت زينب حفنى فى مؤتمرات و ندواتو معارض كتب دوليه كتيره و ظهرت فى لقاءات على قنوات فضائيه، و استضافتها الجامعه الامريكيه فى القاهره فى ندوة " الثورة فى الادب النسائى السعودى: زينب حفنى نموذجا " ، و اترجمت ليها قصص قصيره للانجليزى و الفرنساوى و الهولندى ، و ترجمت مجلة " بانيبال " الفصل الأولانى من رواياتها " ملامح " و " وسادة لحبك ".

مواليد 1965
كتاب سعوديين
نسويات
حقوق الستات
باميه

الباميه - بالانجليزى Okra ، بالفرنساوى La gambo - هى نبات مصرى قديم اتعرف فى مصر القديمه بتتاكل ثماره الخضرا. اسم نبات الباميه العلمى " Abelmoschus esculentus و هو من الفصيله الخبازيه و بيتكاثر بالبذور.

بتتطبخ الباميه بكذا طريقه و ممكن تتطبخ بعد تجفيفها و ممكن يتعمل منها طرشى. فى مصر و السودان و سوريا و اليونان و ايران و العراق و الأردن و لبنان و تركيا و اليمن و قبرص وفي تونس بتتسمى جناوية .بتتطبخ الباميه فى يخنه دسمه معموله من الخضار واللحمه. فى مصر و بالذات فى الصعيد بتتعمل من الباميه أكله اسمها " ويكه " بيتضاف ليها لحمه و صلصة طماطم و تقليه من التوم و الكسبره الناشفه.

البامية اكله شعبيه فى الهند وباكستان ، بتتطبخ كقطع مفرومة ومقلية مع التوابل، او تتخلل، اوتتملح او تضاف للمرق ، و فى بلاد فى امريكا الجنوبيه بتتطبخ بالمايه و بتتاكل مع الرز.

Gallery 

نباتات
اكل مصرى
مطبخ مصرى

يشتهر المطبخ المصرى بمذاقه المصرى الخاص.

يستخدم المطبخ المصرى الدواجن والبقوليات والخضروات والفواكه من وادى النيل والدلتا الغنيين بمصر. ومن الأمثلة على الأطباق المصريه الخضروات المحشيه بالأرز زى محش ورق العنب والحمص و الطعميه والشاورما والكباب والكفته. ،كمان الفول المدمس المهروس؛ و الكشرى والعدس والمكرونة؛ و الملوخيه ومرق الباميه. مع نوع محلى من الخبز المعروف بالعيش البلدى.

ينقسم المطبخ المصرى لمطابخ فرعية ينتشر فيها الأكل المصرى العادى و أكلات خاصة بيها زى:

المطبخ الاسكندرانى (البحرى) 
المطبخ الصعيدى (القبلي) 
المطبخ الفلاحى (ريفى) 
المطبخ البدوى (متأثر بأكلات الخليج العربي)
المطبخ الشعبى
أما عن العاصمة فهى مزيج من المطابخ السابقة و المطبخ الايطالى والهندى والخليجى والشامى ، وقليل من أكلات المطابخ الفرنسية أو الشرق آسيوية.

أثر المطبخ المصرى على الدول المجاورة فنقلت أكلات زى الفول والطعمية والشكشوكة وام على والكحك و غيرها للدول المجاوره.

اكل مصرى 

 ملوخيه
 باميه
 ويكه
 فريك
 خبيزه
 سريس
 فطير مشلتت
 فول مدمس
 فول حيراتى
 شوربة فول نابت
 بصاره
 طعميه ( فلافل)
 جبنه مقليه
 حمام محشى بالفريك
 رز مفلفل
 مكرونه بشاميل
 كوسه بشاميل
 كشرى
 طاجن عكاوى
 مخروطه
 مسقعـه
 كفته مصرى
 كفته الحاتى
 شوربة لسان عصفور
 عدس بجبه
 عدس اصفر
 شلولو
 قلقاس بالسلق
 سلطة خضراء بالجرجير
 كبده اسكندرانى
 فته بالخل والثوم
 خبيزه
 كشك
 كوارع
 سبانخ بالصلصه
 ارنبيط بالصلصله و الحمه المفرومه
 رز معمر
 حمص الشام " الحلبسة"
 كرشه
 ممبار
 محشى (كرنب ، كوسه ، بتنجان اسود ، بتنجان ابيض ، فلفل ، طماطم )
 ورق عنب
 فتة كوارع
 الحواوشى
 كباب
 كباب حله
 صياديه
 شركسيه
 شكشوكه
 بسيسه
 قرنبيط مقلى
 مديده
 رقاق
 كفته بالبطاطس
 سمك طجين
 سمك بلطى مقلى و مشوى
 بسطرمه بالبيض
 عسل اسود و طحينه

عيش و مخبوزات 

 عيش شمسى
 عيش بلدى
 عيش مرحرح
 عيش شامى
 عيش فينو
 عيش بتاو
 فايش
 فطير مشلتت
 قُرص
 شوريك

منتجات ألبان 

الجبنة القريش
 جبنه رومى
جبنه دمياطى
 الجبنه القديمه
 الجبنه الضانى
 الزبدة
 السمنة
 المورتة
 القشطة
 مش

أسماك مملحة 

 الرنجه
 الفسيخ
 الملوحة
 السردين
 الانشوجه

مخللات مصريه 
 تورشى
 اللمون بالعصفر
 بتنجان مخلل
 بصل مخلل
 مخلل خضار مشكل
 مخلل خيار
 مخلل لفت
 مخلل قرنبيط
 مخلل جزر
 مخلل فلفل
 مخلل زتون
 بصل مخلل

حلويات مصرى 

 ام على
 بسبوسه ( هريسه )
 بقلاوه
 قطايف
 كنافه
 شعريه باللبن
 زلابيه ( لقمة القاضى )
 مهلبيه
 رز بلبن
 بليله
 عاشوره
 كحك العيد
 بسكوت العيد
 مشبك
 عيش السرايا
 مفتقه
 عجميه
 معموله
 غُريبه
 بسيمه
 فريسكا
 حلاوة المولد
 عرايس الموالد
 حلاوه شعر
 سمسميه
 كوز سكر
 جلاب
 خشاف
 مهلبية قمر الدين

مشاريب مصرى 

 عصير قصب
 عصير الكركديه
 عصيرالعرقسوس
 عصيرالخروب
 عصير التمر الهندي
 عصيرالسوبيا
 شاى كشرى
 العناب
 سحلب
 مغات
 سوبيا
بوظه

لينكات برانيه    
  
 https://www.youtube.com/egyptfood -
 https://www.egyptfood.com 
 اماكن بيع ادوات المطبخ بالجملة

مصادر    
  
  
    

اكل مصرى
ليستات
اكل
الطرق الصوفيه

الطرق الصوفية ليها شارات وبيارق وألوان يتميزون بها: فيتميز الرفاعية باللون الأسود. ويتميز القادرية باللون الأخضر. ويتميز الأحمدية باللون الأحمر. أما البرهانية فانها لا تتميز بلون واحد كسائر الطرقلكن تتميز بثلاث ألوان: الأبيض اللى تميز به ابراهيم الدسوقي، والأصفر اللى تميز به الامام أبو الحسن الشاذلي ومنحه لابن أخته ابراهيم الدسوقى، والأخضر وهو كناية عن شرف الانتساب لبني هاشم.

اقطاب الصوفيه الاربعه 
 السيد عبد القادر الجيلانى
 السيد احمد الرفاعى
 السيد احمد البدوى
 السيد ابراهيم القرشى الدسوقى

اهم الطرق الصوفيه 

 الطريقة الصوفية العلوية المغربية
 السادة الرفاعية
 المحمدية الشاذلية
 الحامدية الشاذلية
 الخلوتية الضيفية
 السعدية
 السلامية الشاذلية
 السمانية الخلوتية
 العروسية الشاذلية
 الشيبانية التغلبية
 الميرغنية الختمية
 الشعيبية الاحمدية
 التسقيانية الاحمدية
 القاوقجية الشاذلية
 البيومية الاحمدية

الطرق الصوفيه فى مصر 

 الساده القادرية العليه
 السادة الرفاعية
 المحمدية الشاذلية
 الحامدية الشاذلية
 الخلوتية الضيفية
 السعدية
 السلامية الشاذلية
 السمانية الخلوتية
 العروسية الشاذلية
 الشيبانية التغلبية
 الميرغنية الختمية
 الشعيبية الاحمدية
 التسقيانية الاحمدية
 القاوقجية الشاذلية
 البيومية الاحمدية
 الاحمدية
 البرهامية
 الحلبية الاحمدية
 السلامية الاحمدية
 المدينة الشاذلية
 العفيفية الهاشمية
 الشبراوية الخلوتية
 العفيفية الشاذلية
 الجوهرية الشاذلية
 الدمرداشية
 الامبابية الاحمدية
 المنايفة الاحمدية
 الخليلية
 السطوحية الاحمدية
 العزمية الشاذلية
 السجادة العنانية
 القادرية الفارضية
 الفاسية الشاذلية
 الغنيمية الخلوتية
 البكرية
 الفيضية الشاذلية
 الجعفرية الاحمدية المحمدية
 الحصافية الشاذلية
 الحبيبية
 النقشندية
 الخضيرية
 الهاشمية الشاذلية
 الشرنوبية البرهامية
 السادة القصبية الخلوتية
 الشناوية الاحمدية
 المجاهدية البرهامية
 المروانية
 الحمودية الاحمدية
 الزاهدية الاحمدية
 المصيلحية الخلوتية
 المسلمية الخلوتية
 العلوانية الخلوتية
 القادرية القاسمية
 القادرية الفارضية
 الهاشمية الخلوتية
 السجادة الوفائية
 الشهاوية البرهامية
 الهراوية الحفنية
 العزازية القطاوية
 البهوتية الخلوتية
 الجوهرية الاحمدية
 المغازية الخلوتية
 الفرغلية الاحمدية
 الصاوية الخلوتية
 السعيدية الشرنوبية
 الرحيمية القناوية
 الجنيدية الخلوتية
 الجودية الخلوتية
 الادريسية الشاذلية
 الساده الخل بعديه الطريقة الخليلية الصوفية

شوف كمان 
 صوفيه
 الادب الصوفى

مواقع 
 موقع الطريقه المحمديه الرفاعيه  
 موقع الصوفيه 
 حكم الدخول فى الطرق الصوفيه - دار الافتاء المصريه 
 موقع الطريقه العلية القادريه الكسنزانيه
 موقع الطريقة القادريه العليه
 موقع الطريقه القادريه العليه فى مصر  
 موقع الطريقه الشاذليه الدرقاويه

لينكات برانيه

مصادر 

اسلام
صوفيه
عبد القادر الجيلانى

الشيخ عبد القادر الكيلاني او ابو صالح السيد محي الدين عبد القادر الجيلاني( 1077–1166 )، امام صوفي حسني النسب وفقيه حنبلي، اللى بيتوصف بـ "تاج العارفين" و"محيي الدين" و"شيخ الشيوخ". يتنسب ليه الطريقة القادريه الصوفية.
اتولد الشيخ عبد القادر الجيلاني سنة 1077 فى جيلان، فى شمال ايران حالياً على بحر قزوين.وقد راجع موضوع مولده الدكتور جمال الدين الكيلاني وأثبت بالحجه أن مولد الشيخ عبد القادر فى جيلان العراق وليس جيلان ايران ومات سنة 1166 فى بغداد.

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 السنة النبوية
 الصحابه

مصادر 
 "Qādirīyah." Encyclopædia Britannica. Deluxe Edition. Chicago: Encyclopædia Britannica, 2008.

لينكات برانيه 
 الطريقه القادريه العالميه 

اسلام
اشاعرة
صوفيه
صوفيين
احمد الرفاعى

الامام احمد الرفاعى او احمد بن على الرفاعى (1118–1181)، فقيه شافعى اشعرى صوفى, بيتوصف بـ "ابو العلمين" و "شيخ الطرائق" و "الشيخ الكبير" و "استاذ الجماعه", بينسب ليه الطريقه الرفاعيه من الصوفيه, و هوا واحد من اقطاب الصوفيه المشهورين.

حياته 
اتولد الشيخ احمد الرفاعى سنة 1118 فى قرية حسن بالبصره فى العراق و مات سنة 1181 فى بغداد.

مؤلفاته 
 حالة اهل الحقيقة مع الله
 الصراط المستقيم
 كتاب الحكم شرح التنبيه (فقه شافعى)
 البرهان المؤيد
 معاني بسم الله الرحمن الرحيم
 تفسير سورة القدر
 البهجه
 النظام الخاص لاهل الاختصاص
 المجالس الاحمديه
 الطريق الى الله
 التحفه الرفاعيه
 كتاب قلادة الجواهر

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 الادب الصوفى

لينكات برانيه

مصادر 

اسلام
اشاعرة
صوفيه
صوفيين
شافعيه
جلال الدين الرومى

جلال الدين الرومى هوا محمد بن محمد بن حسين بهاء الدين البلخى (1207 - 1273) اديب و فقيه حنفى و منظِّر و قانونى صوفى. اصوله فارسيه, اتعرف بالرومى لانه قضى حياته فى الاناضول ( بلاد الروم ) عند الروم السلاجقه ( تركيا الحاليه ).

صاحبه المقرب و استاذه الروحى كان الشاعر الفارسى شمس التبريزى اللى عاش معاه اربعين سنه فى بيت واحد فى قونيا عاصمة السلاجقه فى الاناضول.

اتولد جلال الدين الرومى فى منطقة بلخ فى خراسان ( حالى فى افغانستان ) فى 30 سبتمبر سنة 1207م و اتوفى سنة 1273 فى قونيا.

بعد وفاته اسس اتباعه و ابنه سلطان ولد " الطريقه المولويه " الصوفيه و اللى اشتهرت بدراويشها و رقصهم الروحانى الدوارى (المولوى) على انغام موسيقيه و اشعار كتبها جلال الدين الرومى.

اعماله 
شعره
 المثنوى: قصائد بالفارسى و اللى بيسميه الصوفيين الكتاب المقدس الفارسى , و بيعتبر من اهم الكتب الصوفيه الشعريه.
 الديوان الكبير او ديوان شمس التبريزى و اللى كتبه فى ذكرى وفاة صاحبه و ملهمه فى طريق التصوف و الشعر.
 الرباعيات: 3318 بيت.

نثره
 كتاب فيه ما فيه: كتاب بيحتوى على 71 محاضره للرومى.
 المجالس السبعة: تجميع لمواعظ و محاضرات الرومى.
 الرسائل: رسائل كتبها بالفارسى لمريديه و معارفه و رجال الدوله.

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 الادب الصوفى

لينكات برانيه

مصادر 

صوفيين
اسلام
صوفيه
شمس التبريزى

شمس الدين محمد بن علاء الدين التبريزى او شمس التبريزى او شيشمس توريزى او شيشمس التترى فى التراث اليزيدى .

شمس التبريزى هو شاعر اصوله فارسيه اتوفي سنة 1248 فى قونيا فى الأناضول ( اسيا الصغرى ، المنطقه اللى فيها تركيا الايام دى ) فى نهاية فترة حكم السلاجقه. كان الصاحب المقرب و الاستاذ الروحى لجلال الدين الرومى اللى عاش معاه اربع سنين فى بيت واحد فى قونيا عاصمة السلاجقه فى الأناضول.

قيل إن تلاميذ جلال الدين الرومي قتلوه ,لكن كان الاكثر شيوعا و المحتمل ان ابن جلال الدين الرومى علاء الدين هو اللى اجر قاتل لقتله لانه ظن انه يقوم بافساد سمعه ابوة و انزال مكانته و هو السبب كمان فى تغيره فحزن عليه الرومي حزن كبير وكتب شعره المشهور اللى كتبه بالفارسى من حزنه على فراق استاذه ، فكتب ديوان كامل سماه " ديوان شمس تبريز " او الديوان الكبير كذكرى لصاحبه وملهمه و موجهه الروحى شمس الدين التبريزى فى التصوف و الشعر. و فى النهايه عرف ان ابنه كان المسئول عن موته

شوف كمان 
 صوفيه
 الطرق الصوفيه
 الادب الصوفى

لينكات خارجيه و مصادر 
 The Autobiography of Shems-i Tabrizi 
 Rumi's Sun - The Teachings of Shams of Tabriz
 Poems written by Hazrat

مصادر 

صوفيين
اسلام
صوفيه
حرية البحث العلمى

حرية البحث العلمى هى حرية العلما و الباحثين و الدارسين فى عمل بحوثهم و كتابتها و طباعتها و التعبير عن نتايجها و عن ارائهم بحريه كامله من غير قيد او تعسف او منع او رقابه تتفرض عليهم عن طريق سلطات دينيه او مدنيه. الدراسات و البحوث العلميه الحره هى طريق نهضة المجتمعات و اقدر على الكشف عن الحقايق. عبر التاريخ عانى العلما و الباحثين من اضطهادات السلطات بسبب خوفها من كشف حقايق مابتتماشاش مع مفاهيمها اللى بتحكم بيها الناس. من اشهر الفواجع التاريخيه فى الموضوع ده كانت محاكم التفتيش فى العصور الوسطى. فى العصر الحديث اضطهد النظام النازى فى ألمانيا علما و باحثين و اتحرقت كتبهم و اضطرت اعداد منهم للهروب من  المانيا و المناطق اللى سيطر عليها النازيين. فى مصر عانى باحثين مصريين من الإضطهاد و التعسف و اتمنع نشر نتايج ابحاثهم و كان منهم طه حسين و على عبد الرازق و غيرهم اتكبتت حريتهم فى التعبير عن ارائهم و بتعتبر مصر و المنطقه العربيه من اكتر المناطق فى العالم اللى بيعانى فيها الباحثين من التعسف و الإضطهاد و فى مصر وصل التعسف لدرجة الترهيب و الإعتداء جسدى على المفكرين و الكتاب و كان من ضحايا الفكر الاستبدادى فرج فوده و نجيب محفوظ و نوال السعداوى و غيرهم.

حقوق الانسان
خالد بن الوليد

خالد بن الوليد كان قائد عسكرى كبير من اشهر القاده المسلمين لعب دور كبير فى التاريخ, اتلقب بـ سيف الله المسلول .

حياته 
حارب المسلمين و انتصر عليهم فى معركه احد, دخل الاسلام بعد صلح الحديبيه, اتولى قيادة عسكر المسلمين فى غزوة مؤته (629) و انقذ جيشهم و رجع بيه المدينه فلقبه النبى محمد" سيف الله ".

هدم صنم العزى و فى عهد الخليفه ابو بكر حارب طليحه بن خويل و غلبه فى بزاخه, و حارب بنى تميم و مسيلمه الكداب و غلبه فى عقباء سنة 633.

بعد ما استولى على السواد فى العراق راح الشام و استولى على بصرى و فحل سنة 635 و على دمشق سنة 635, دخل معركه تاريخيه كبيره ضد البيزنطيين ( الروم ) و هزم جيشهم فى معركة اليرموك سنة 636 و دى كانت بدايه تطليع البيزنطيين من منطقه جنوب البحر المتوسط.

الوفاه 
اتوفى فى حمص فى سوريا دلوقتى سنة 641.

لينكات برانيه

مصادر 

تاريخ اسلامى
اسلام
جون فوستر دالاس

چون فوستر دالاس - John Foster Dulles - ( واشنطن دى.سى ، 25 فبراير 1888 -  واشينطون دى.سى، 24 مايو 1959 ) ، قانونى و سياسى و عضو فى الكونجرس الأمريكى ، كان مندوب امريكا فى الأمم المتحده من 1945 ل 1948 و 1950. الرئيس دوايت ايزينهاور عينه وزير خارجية لامريكا و فضل فى المنصب ده من 1953 ل 1959 و دى كانت فتره مضطربه سياسياً بسبب المشاكل مع روسيا فى بدايات الحرب البارده و معاداته للشيوعيه و مشاكل فى شرق اسيا و امريكا الجنوبيه و الشرق الأوسط. اتعرفت سياسته الخارجيه بسياسة " حافة الحرب ". عارض سياسة عدم الانحياز و سحب تمويل مشروع السد العالى فى مصر لكن ماخدش موقف واضح من تأميم جمال عبد الناصر لقناة السويس سنة 1956 ، و رفض استخدام فرنسا و بريطانيا و اسرائيل للقوه فى حرب السويس سنة 1956.

مواليد 1888
وفيات 1959
وزراء خارجيه امريكان
سياسيين امريكان
امريكان بريطانيين
شخصيات الحزب الجمهورى الامريكى
.sb

sb. هو دومين اعلى مستوى بتاع جزر سولومون (ccTLD) واللى بيشغل الخدمة هو شبكة معلومات جزر سولومون اللى عينتها شركة TPP internet الدولية للمسجلين

دومينات من الدرجة التانية 

دومينات مفتوحة للتسجيل :
 .com.sb
 .net.sb

دومينات مقيدة :
 edu.sb
 org.sb
 gov.sb

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 لسته بكل المواقع اللى بتنتهي بـ""
معلومات عن التسجيل
 IANA .sb whois information
 .sb registration website for local registrants 

دومينات الانترنت

sv:Toppdomän#A
تفجير الحلة

تفجير الحلة هو تفجير عربيه ملغومه بالمتفجرات حصل فى عزا شخص متوفى فى مدينة الحلة فى العراق يوم الجمعه 30 سبتمبر 2011 و اتسبب فى قتل 18 شخص و جرح 48 شخص. حصل التفجير جنب جامع شيعى وقت عزا شيخ من المدينه. و ذكر شهود العيان ان عربيات الاسعاف نقلت الجرحى كل تلاته او اربعه فى عربية اسعاف و إن التفجير اللى حصل جنب سرادق العزا جنب جامع شيعى ساب وراه اعداد من الجثث المحروقه و العربيات المدمره. مدينة الحله على بعد 100 كيلومتر جنوب بغداد و أغلبية سكانها من المسلمين الشيعه.

تفجيرات
العراق
الادب الصوفى



اهم كتاب الصوفيه 

 الإمام الشافعى
 شهاب الدين عمر السهروردى
 ابراهيم الدسوقى
 القشيرى
 محى الدين بن عربى
 طاهر ابو فاشا
 ذو النون المصرى
 سراج الدين الطرسى
 الحسن البصرى
 ابراهيم المصمودى
 ابن مسره
 ابن خلدون عبد الرحمن
 رابعه العدويه
 ابو حامد الغزالى

اهم كتب التصوف 

 اداب سلوك المريد
 إحياء علوم الدين
 إيضاح المقصود من وحدة الوجود
 الاربعين فى اصول الدين (الغزالي)
 الانوار القدسية فى معرفة قواعد الصوفية
 البحر المديد فى تفسير القرآن المجيد
 التعرف على مذهب اهل التصوف
 الجوهرة
 الحكم العطائية
 الرسالة القشيرية
 الفتوحات المكية
 المقصد الاحمدي
 المنارة - ه - النور
 المنقذ من الضلال
 بداية الهداية
 بهجة الأسرار ومعدن الانوار
 تاج العروس الحاوي لتهذيب النفوس
 تاريخ الإحتفال بمولد النبى صلى الله عليه و سلم و مظاهره فى العالم
 تحقيق الحق فى كلمة الحق
 ترجمان الأشواق
 دلائل الخيرات
 دين الله
 فصوص الحكم
 قواعد التصوف
 قوت القلوب
 كتاب مائية العقل وحقيقة معناه
 مؤلفات ابن عربي
 مفتاح الفلاح ومصباح الأرواح
 منطق الطير
 منهاج, العابدين
 قصيدة البردة (البوصيرى)

كتب ابن عربى 

 مواقع النجوم ومطالع الاهلة الأسرار والعلوم
 المختار من رسائل ابن عربي
 رسائل ابن عربي
 الرسالة الوجودية
 الفتوحات المكية
 فصوص الحكم
 تفسير ابن عربي
 ذخائر الاعلاق شرح ترجمان الأشواق

كتب ابو حامد الغزالى 
 
فى التصوف

 إحياء علوم الدين.
 بداية الهداية.
 المنقذ من الضلال.
 روضة الطالبين وعمدة السالكين.
 الاربعين فى اصول الدين.
 منهاج العابدين الى جنة رب العالمين.
 معارج القدس فى مدارج معرفة النفس.
 الدعوات المستجابه ومفاتيح الفرج.
 مدخل السلوك الي منازل الملوك.
 أصناف المغرورين.
 مشكاة الانوار.
 ميزان العمل.
 أيها الولد المحب.
 كيمياء السعادة (فى الفارسية: كيمياي سعادت).
 سر العالمين وكشف ما فى الدارين.
 مكاشفه القلوب المقرب الي حضره علام الغيوب.

اسلام
صوفيه
مدحت قلاده

مدحت قلادة ، كاتب تقدمى و حقوقى مصرى و عضو فى مجال الدفاع عن الأقليات و حقوق الانسان بصفه عامه و فى موضوع القضيه القبطيه بالذات. رئيس اتحاد المنظمات القبطيه الاوروبيه. اتخرج مدحت قلاده من كلية التجاره جامعة عين شمس فى القاهره سنة 1986 و بعد مااشتغل محاسب فى مصر هاجر على سويسرا سنة 1993 و كمل تعليمه هناك و بقى مدير انتاج شركة باناترونيك. اهتم مدحت قلاده بحقوق الانسان و قضايا الأقليات المطحونه و المستبد بيها و بطبيعة الحال اهتمامه الاولانى هو أحوال الاقباط فى مصر اللى هو واحد منهم. شارك فى مؤتمرات و كتب مقالات كتيره فى جرانيل مطبوعه و اليكترونيه مصريه و عربيه و عالميه و اتكلم فى برامج تلفزيونيه كمدافع عن حقوق الإنسان و قضية الأقباط فى مصر. بعد ثورة 25 يناير 2011 فى مصر نشط مدحت قلاده و كتب مقالات كتيره بتنادى بالنهوض بمصر و تطويرها و تأسيس دوله مدنيه فيها قايمه على مساواة كل المصريين فى كل حاجه من غير اعتبارات دينيه و عنصريه ، و كلها مقالات بتعبر عن خوفه على مصر و وقوعها فى ايدين الجماعات الدينيه المتعصبه و بالتالى اتعرض لهجوم من اصحاب الميول الدينيه المتعصبه من انصار تأسيس دوله دينيه فى مصر.

مدحت قلاده متجوز وعنده ولد و بنت.

جرانيل كتب فيها 
 مصر: المصرى اليوم ، صوت الامة ، الاهالى ، اليوم السابع.
 بره مصر: صوت المهاجر فى امريكا، الاهرام الجديد فى كندا ، المصرى فى استراليا ، ايلاف ، الحوار المتمدن ،اهل القرآن ، العالمية، باطانيا، الوعى، سودانيات ، البشاير ، عرب بريس النمسا و غيرها.
 اسلاميه: الجماعة الاسلامية ، اخوان اون لاين و غيرها.
 قبطيه: الاقباط متحدون ، الاقباط الاحرار ، الهيئة القبطية الكندية ، كوبتك رايت ، منتدى حقوق الاقباط ، اقباط حول العالم ، مسيحى الشرق الاوسط ، الاقباط الفراعنة و غيرها.
كما ششغل رئيس اتحاد المنظمات القبطية باوربا

مؤتمرات دوليه شارك فيها 

 مؤتمر للاقباط - زيوريخ 2004
 مؤتمر للاقباط - واشينطون. 2005
 مؤتمر للاقباط - كندا 2006
 مؤتمر للاقباط - شيكاغو 2007
 اسبوع المدى الثقافى - اربيل فى كوردستان العراق 2008
 مؤتمر اقباط هولندا - هولندا 2008
 مؤتمر اقباط النمسا - النمسا 2009
 اقام اول مؤتمر فى مصر بعد ثورة يناير فى شهر مايوسنة 2011 تحت عنوان " مصر بين الدولة المدنية والدولة الدينية "

مقالات لمدحت قلاده 
 مستقبل مظلم .. أيها الليبراليين أين أنتم ...

شوف كمان 
 ما زرعه الولاد سيدمره الدهماء
 اهم مقالاته مقالة بعنوان " الفاشلون يطحنون القمح لمرسى " يعنى بكده صباحةى وابوالفتوح وتظاهرهم فى التحرير وطلبههم مجلس رئاسى وثاروا فى الميدان و كسب محمد مرسى مرشح الاخوان ...

 
اقباط
اقباط المهجر
كتاب مصريين
حقوقيين مصريين
مناضلين و مؤيدين لحقوق الأقباط
مبنى التينو ارانتيس

مبنى التينو ارانتيس ( Edifício Altino Arantes) ، معروف كمان باسم " اديفيسيو دو بانيسبا Edifício do Banespa " ، هو ناطحة سحاب فى مدينة ساو باولو, هو الايام دى اعلى رابع ناطحة سحاب فى برازيل بطول161 متر و على ارضيه مساحتها المربعه 17.951 متر. اتشطب بناه سنة 1947.

ساو باولو
محيى الدين بن عربى

محيى الدين محمد بن على بن محمد بن عربى الحاتمى الطائى الأندلسى  او ابن عربى ، اشهر المتصوفين ، لقبه أتباعه وغيرهم من الصوفيين "الشيخ الاكبر" , بتتنسب ليه الطريقه الاكبريه الصوفيه. اتولد فى مرسيه فى الأندلس سنة 1164 قبل سنتين من وفاة الشيخ عبد القادر الجيلانى و اتوفى فى دمشق سنة 1240 واندفن فى سفح جبل قاسيون.

ألقابه 
  	
لقبه أتباعه ومريديه من الصوفيين بألقاب منها:

 الشيخ الاكبر
 رئيس المكاشفين
 البحر الزاخر
 بحر الحقائق
 إمام المحققين
 محيى الدين
 سلطان العارفين

كتب ابن عربى 

 مواقع النجوم ومطالع الاهلة الأسرار والعلوم
 المختار من رسائل ابن عربي
 رسائل ابن عربي
 الرسالة الوجودية
 الفتوحات المكية
 فصوص الحكم
 تفسير ابن عربي
 ذخائر الاعلاق شرح ترجمان الأشواق

ايضا 
 صوفيه
 الطرق الصوفيه
 الادب الصوفى

مصادر 

اسلام
صوفيه
صوفيين
بحثت عن العرب

بحثت عن العرب ( بالمصرى: دورت على العرب ) ، هى مقاله قصيره للكاتب و الحقوقى المصرى مدحت قلاده اتنشرت فى جورنال اليوم السابع فى 30 سبتمبر 2011. رغم صغر حجم المقاله لكن بتعتبر مهمه و ليها مغزى كبير.

بعد ما كتب مدحت قلاده اسامى 25 عالم من الغربيين اللى ساهمو بالعلم و الدراسه فى ابتكار و تطوير الانترنت و منهم بيل جيتس Bill Gates و ستيف جوبس Steve Jobs و ميتشيل هارت Michael Hart و غيرهم ، كتب انه قعد يدور على اسم عالم عربى واحد ساهم فى تطوير الانترنت فمالقاش اسم واحد ، فده خلاه يدرك ان العرب علما بالاسم بس و ان العرب مهتمين بحاجه واحده و هى قضايا الستات ، و انه جايز للسبب ده بيتناطح علما الكلام فى مصر و المنطقه العربيه فى طرق حماية البشريه من فتنة النسا القاتله ، و جايز انه السبب فى ان ادارة مدرسة الشيخ فضل الثانويه المشتركه فى بنى مزار فى محافظة المنيا المصريه منعت دخول تلميذه قبطيه فى سنه أولى ثانوى لليوم التامن على التوالى اكمنها مش عايزه تلبس غطا على راسها ( طرحه ) و اللى وصفوها بـ " المتبرجه ".

بيقول مدحت قلاده انه بعد جهد ذهنى ادرك الفرق مابين اهتمامات علما الغرب اللى بيسعو لخدمة كل البشريه ، و علما الشرق اللى ليهم اهتمامات تانيه بتوضحها تصريحات احزاب الجماعات الدينيه فى مصر.

شوف كمان 
 مدحت قلاده

لينكات برانيه و مصادر 
 بحثت عن العرب...

مقالات كتاب
مدحت قلاده
قهر
اغنية يا بابا نوفا

اغنية يا بابا نوفا اغنية باللغه الامزيغيه غناها الفنان ايدير جايه من اسطورة امزيغية عمرها قرون

كلماتها بالامزيعي

a Vava Inouva
Txilek elli yi n taburt a Vava Inouva
Te ruego padre Inouva ábreme la puerta

Ccencen tizebgatin-im a yelli Ghriba
Oh, mi hija Ghriba haz zumbar tus pulseras

Ugadegh lwahc elghaba a Vava Inouva
Tengo miedo del monstruo del bosque, padre Inouva,

Ugadegh ula d nekkini a yelli Ghriba
Yo tengo miedo también, oh, mi hija Ghriba

Amghar yedel deg wbernus
Di tesga la yezzizin
El abuelo se arrebuja en su albornoz
En la distancia se calienta

Mmis yethebbir i lqut
ussan deg wqarru-s tezzin
Sus hijos preocupados por ganarse el pan (vida material)
(Mientras que) los días van y vienen en su cabeza

Tislit zdeffir uzetta
Tessallay tijebbadin
La nuera (sentada) detrás del telar
remonta los tensores metálicos

Arrac ezzin d i tamghart
A sen teghar tiqdimin
Los niños rodean a la abuela
quien les instruye en las cosas de antaño

Txilek elli yi n taburt a Vava Inouva
Te ruego padre Inouva ábreme la puerta

Ccencen tizebgatin-im a yelli Ghriba
Oh, mi hija Ghriba haz zumbar tus pulseras

Ugadegh lwahc elghaba a Vava Inouva
Tengo miedo del monstruo del bosque, padre Inouva,

Ugadegh ula d nekkini a yelli Ghriba
Yo tengo miedo también, oh, mi hija Ghriba

الترجمه بالمصرى

يا بابا نوفا ارجوك افتحلى الباب

يا بنتى غربه, هزى اساورك

انا خايفه من وحش الغابة يا بابا اينوفا

وانا خايف منه برضو

الواحد القديم لف البرنوسو

من بعيد عشان يدفى نفسو

واينو خايف عشان يجيب عيشو

باصص عالايام بتيجي

و اختى الكبيره بتخيط

من غير تبطيل, بتحط الهدوم

العيال حوالين جدهم

بيتعلمو تعاليم من بتاعة ايام زمان

التلج بيزق الباب

بخار خفيف فى الطاسه الكبيره

الكبار يبدئو يحلمو بوقت الربيع

القمر و النجوم فى وقت الربيع

شجرة البلوط بتبدل المنظر

والعيله بتتجمع مع بعضها

جاهزين يسمعو القصه

اغانى
مواقع التراث العالمى فى مصر

مواقع التراث العالمى فى مصر

دى قايمة اليونسكو لمواقع التراث العالمي فى مصر

 ابو سمبل
 ابو مينا
 اهرامات الجيزه
 دهشور
 دير سانت كاترين
 شارع المعز لدين الله
 طيبه
 فيله
 ممفيس
 وادى الحيتان
 آثار النوبه

مواقع 
 UNESCO المركز العالمي للتراث - الموقع الرسمي
 قائمة مواقع التراث العالمي - الموقع الرسمي
 VRheritage.org  - وثائق عن مواقع التراث العالمي
 Worldheritage-Forum  - معلومات عن مواقع التراث العالمي

موقع تراث عالمى
موقع تراث عالمى فى مصر
اثار مصر
تاريخ مصر
المحميات الطبيعيه فى مصر

المحميات الطبيعيه فى مصر

المحميات المصريه 

 
يوجد 30 محميه طبيعيه فى مصر وتمثل 15% من مساحة مصر :

  محمية جبل علبه ................محميات الحدائق الوطنية الطبيعية
  محميات جزر نهر النيل .........محميات اراضي رطبة
  محمية ابو جالوم ............محميات مناظر طبيعية
  محمية اشتوم الجميل وجزيرة تنيس .........محميات اراضي رطبة
  محمية الاحراش ............محميات تنمية الموارد
  محمية الغابه المتحجره ..........محميات جيولوجية وأثر قومي
  محمية البرلس .........محميات اراضي رطبة
  محمية الجزر الشماليه للبحر الاحمر ...........محميات تنمية الموارد
  محمية الجلف الكبير .......محميات الحدائق الوطنية الطبيعية
  محمية الدبابيه ..........محميات جيولوجية وأثر قومي
  محمية الزرانيق وسبخة البردويل .........محميات اراضي رطبة
  محمية السلوم .................محميات بحرية
  محمية الصحرا البيضه ...............محميات صحاري
  محمية العميد الطبيعيه ...............محميات صحاري
  محمية الواحات البحريه .............محميات اثر طبيعي
  محمية نيزك جبل كامل ............محميات اثر طبيعي
 محمية راس محمد ..........محميات تراث عالمي
  محمية جزر تيران وصنافير  ..........محميات تراث عالمي
  محمية سالوجا وغزال .........محميات اراضي رطبة
  محمية سانت كاترين ........محميات تراث عالمي
  محمية سيوه ...............محميات صحاري
  محمية طابا ...............محميات صحاري
  محمية قارون .........محميات اراضي رطبة
  محمية قبة الحسنه ............محميات جيولوجية وأثر قومي
  محمية كهف وادى سنور .............محميات جيولوجية وأثر قومي
  محمية نبق ............محميات متعددة الأغراض
  محمية وادى الاسيوطى ............محميات متعددة الأغراض
  محمية وادى الجمال - حماطه ...............محميات صحاري
  محمية وادى الريان ...........محميات تنمية الموارد
  محمية وادى العلاقى ...............محميات صحاري
  محمية وادى دجله ...............محميات صحاري
 وادى الحيتان ..........محميات جيولوجية وأثر قومي
 محمية دهشور............محميات جيولوجية وأثر قومي
 محمية نيزك جبل كامل............محميات جيولوجية وأثر قومي
  محمية علبة الطبيعية بحلايب وشلاتين....محمية صحراوية طبيعية (محمية الحدائق الوطنية الطبيعية)

موقع 
 موقع وزارة الدولة لشئون البيئة

مصادر 

محميات طبيعيه فى مصر
راس محمد

راس محمد هى محمية طبيعية فى جنوب سينا على بعد 12 كم من شرم الشيخ. جنب خليج العقبة

احمر
جغرافية مصر
محميات طبيعيه فى مصر
اهم مناطق الطيور فى مصر

اهم مناطق الطيور فى مصر

 بحيرة البردويل
 جزيرة كولوان
 الزرانيق
 جزيرة الزبرجد
 بحيرة الملاحة
 جزر سيال
 البحيرات المرة
 جزر روابل
 بحيرة المنزلة
 نبق
 بحيرة البرلس
 جبل علبة
 بحيرة ادكو
 منطقة أبرق
 بحيرة مريوط
 سانت كاترين
 بحيرة قارون
 جبل مغارة
 وادى الريان
 القسيمة
 وادى النطرون
 وادى جرافى
 جنوب النيل
 صحراء القصر
 خزان أسوان
 السويس
 بحيرة ناصر
 جبل الزيت
 جزر الغردقة
 سهل القاع
 جزيرة تيران
 رأس محمد
 جزيرة وادى الجمال
 العين السخنة

موقع 
 موقع وزارة الدولة لشئون البيئة 

محميات طبيعية فى مصر
اعتداءات قرية المريناب

إعتداءات قرية المريناب هو اعتداء من سلسلة الإعتداءات اللى بيشنها المتعصبين الدينيين ضد الاقباط و كنايسهم و بيوتهم فى مصر. اعتداءت قرية المريناب جنب ادفو فى محافظة اسوان ابتدت بعد صلاة الجمعه فى 30 سبتمبر 2011 عن طريق مسلمين القريه بحجة ان المسيحيين حولو مبنى تابع للكنيسه ( مضيفه ) لمكان للصلا و بنو فوقيه قباب من غير تصريح ، و اعتدو على كنيسة مار جرجس لهدمها بعد ما شيوخ متطرفين دعو اتباعهم و حرضو الناس فى الجوامع على التجمهر قدام الكنيسه لهدمها و حرق بيوت المواطنين المسيحيين فحصلت اعمال سلب و نهب و حرق لبيوت الأقباط و دمر المتعصبين مبنى المضيفه اللى حولته الكنيسه لمكان للصلا و ماقدرتش قوات الامن إنها تسيطر على الموقف و منع المتعصبين المتجمهرين عربية مطافى من دخول القريه للمساعده فى تطفية الحرايق و النار الوالعه فى الكنيسه. اقتحم المتعصبين مكتب كاهن الكنيسه و رمو الحاجات اللى فيه فى الشارع و حرقوه. و قالت المصادر ان سكان القريه الأقباط انتابهم فزع وقت و بعد الهجوم الجماعى اللى شنه المتعصبين و ان 3 بيوت للأقباط اتحرقت. رمى المتعصبين بيوت الأقباط بالطوب و الحجاره فى منظر ماينتميش للقرن 21 و العصر الحديث و تأنف منه البشريه و تاريخ مصر.

فى 1 اكتوبر 2011 و مع استمرار عمليات الاضطهاد للأقباط فى قرية المريناب خرج اقباط فى العاصمه القاهره و اعتصمو فى شوارع رمسيس و 26 يوليه كإحتجاج على الإعتداءات اللى بيتعرض ليها الأقباط فى قرية المريناب و هتفو ضد محافظ اسوان و طالبو بإقالته و القبض على المعتدين و المحرضين و محاكمتهم و اعادة بنا الكنيسه اللى دمروها.

فى 3 اكتوبر 2011 نظم 1000 قبطى من المنتميين للحركات و الاتحادات القبطيه وقفه احتجاجيه فى اسوان قدام ديوان سنة محافظة اسوان للمطالبة بإعادة بنا الاجزاء اللى اتدمرت من كنيسة المريناب حسب التصاريح اللى اخدتها الكنيسه ، و رفعو صلبان و يفط مكتوب عليها كلام بيعبر عن رفضهم للإعتداءات المتكرره اللى بيتعرض ليها الأقباط فى مصر و حرق بيوتهم و حط عراقيل لمنعهم من بنا كنايس. شارك فى الوقفه مسلمين و هتفو مع الأقباط " مسلم و مسيحى ايد واحده " ، و طالبو بعزل اللوا مصطفى السيد محافظ أسوان اللى اعتبروه اخد موقف متخاذل تجاه الحدث. اللوا مصطفى السيد قرر إحالة قضية كنيسة المريناب للنيابه العامه لفتح تحقيق بخصوص الموضوع.

بعد ثورة 25 يناير 2011 انتشر التعصب الدينى فى مصر و ظهرت على السطح جماعات و احزاب دينيه متطرفه و حصلت اعتداءات على الأقباط و ممتلكاتهم و لحد على ممتلكات المسلمين اللى بيخالفو المنهج المتعصب اللى بتتبعه الجماعات و الاحزاب دى و فى الاطار ده حصلت اعتداءات على مقامات أولياء ليهم مكانه كبيره عند الصوفيين المصريين. الإعتداءات دى بقت ظاهره خطيره فى مصر و بقت بتنم على كراهيه عنصريه و حاله من الرده الثقافيه و الحضاريه.

فى 9 اكتوبر 2011 عمل الأقباط مسيرات سلميه فى القاهره باسم " مسيرة يوم الغضب " للتعبير عن زعلهم من الإعتداءات الدايره ضدهم فى مصر و من وقعة كنيسة المريناب لكن عند منطقة ماسبيرو اصطدم المحتشدين بقوات الجيش و الامن و اتحول الموضوع لمدبحه ضاع فيها بوحشيه حوالى 27 قبطى غير عشرات الجرحى.

شوف كمان 
 مسيرة يوم الغضب

لينكات برانيه و مصادر 
 فتنة قرية "المريناب" ...
 أقباط يفترشون شارع رمسيس احتجاجا على أحداث المريناب ...
 الف قبطى يتجمهرون قدام محافظة أسوان للمطالبة بإعادة بناء المريناب ...
 Sectarian clashes reportedy erupt in Edfu 

ثورة مصر 2011
قهر
اضطهاد الأقباط
سايثيريا

سايثيريا (Cytherea) ممثلة ومنتجة بورنوجرافية امريكية من اصل مكسيكى اتولدت يوم 27 سبتمبر 1981 فى مدينة سولت ليك فى ولاية يوتا الامريكية ، اسمها الحقيقى كاسييردولا ايلين ستورى (Cassieardolla Elaine Story)

مصادر

لينكات برانيه 
 

ممثلات بورنوجرافيات
منتجات بورنوجرافيات
موديلات عريانة
ممثلات شبقيات
ممثلات بورنوجرافيات سحاقيات
امريكان مكسيكيين
ممثلات بورنوجرافيات من يوتا
ممثلات بورنوجرافيات امريكيات
الثوره الصناعيه

الثوره الصناعيه هى التغييرات اللى حصلت فى طرق الانتاج الصناعى فى اوروبا مابين 1750 و 1850. و اتميزت بـ:
 التحول من التصنيع فى البيوت لنظام المصانع المستقله.
 التحول من الشغل بالايد لاستعمال الماكينات.

الثوره الصناعيه كان ليها اثار اقتصاديه و اجتماعيه كبيره و نقلت اوروبا نقله كبيره و اتغير شكل الحياه فيها. الثوره الصناعيه زودت الانتاج زياده كبيره و اتوسعت الاسواق التجاريه الداخليه و الخارجيه و بقت بلاد العالم مرتبطه ببعض تجارى و اقتصادى عن طريق مبادلة السلع، و ظهرت التكتلات العماليه و وضحت الفوارق بين الطبقات و البلاد و اتطورت التكنولوجيا بدرجه كبيره.

شوف كمان 
 ثوره صناعيه تانيه

تاريخ اوروبا
محمية قارون

محمية قارون محميه طبيعيه فى الفيوم فى مصر فى شمال غرب منخفض وادى الريان ، مساحتها 1385 كم2 وفيها بحيرة قارون اللى بتعتبر من اقدم البحيرات الطبيعيه فى العالم و كانت جزء من بحر موريس القديم. بقت محميه طبيعيه من سنة 1989.

البحيره 
بحيرة قارون فيها انواع من السمك المتوطن زى البلطى الاخضر وأنواع منقوله و اتأقلمت زى سمك موسى وسمك البورى و انواع من اللافقاريات زى الجمبرى الابيض.

اثار 
علي سواحل البحيره فيه مناطق اثريه فيها اثارات فرعونيه و رومانيه زى منطقة الكنايس و معبد الصاغه و معبد قصر قارون، ومنطقة أهريت ودير أبوليفه و غيرها.

شوف 
المحميات الطبيعيه فى مصر

موقع 
 موقع وزارة الدولة لشئون البيئة .. 

محميات طبيعيه فى مصر
جاذبيه

قانون الجاذبيه بينص على ان كل الاجسام بتجذب بعضها لبعض جذب تبادلى و ان قوة الجذب بين جسمين بتتناسب تناسب طردى مع حاصل ضرب الكتلتين و بطريقه عكسيه مع مربع المسافه مابين مركز الكتلتين.

الجاذبيه الارضيه هيا قوة جذب الارض للاجسام و هيا اللى بتخلى الاجسام ليها وزن, قوة جذب الارض للجرام = 980 داين تقريبا و بتختلف من مكان لمكان على سطح الارض.

لينكات برانيه

مصادر 

فيزيا
علوم
محمية جبل علبه

محمية علبه الطبيعيه او جبل علبه (Gebel Elba) هى منطقه موجوده فى مثلث حلايب بين مصر و السودان مساحتها 35600 كم مربع.

مكونات المحميه 
 منطقة أبرق
 منطقة الدئيب
 منطقة علبة
 غابات المانجروف الساحليه و جزر البحر الاحمر

وديان محمية علبه 
 وديان الشمال الغربي اللى بتجرى باتجاه الشمال الشرقى (يويدر – اكومترى – حصحصيت – اوهدل – ام قيرات)
 وديان الوسط اللى بتجرى باتجاه الشرق (عيديب – يهميب – كنسيسروب – اكاو – داروينا – سرارة سرمتاى – سرارة اوسير)
 وديان الجنوب (الشلال – فروكيت )

جبال محمية علبه 
 جبل شنديب 1912 م فوق سطح البحر
 جبل علبة 1436م
 جبل الفرايد 1234م
 جبل حرحجيت 542 م
 جبل الحوضين 716 م
 جبل زرقة النعام 823 م
 جبل ابو ضهر 1124 م
 جبل ام الطيور الفوقاتى 777م
 جبل النقروب الفوقانى1078 م
 جبل ابو حديد 1486 م
 جبل اراريب 1273 م
 جبل الصول حامد 599 م
 جبل قاش عامر 724 م
 جبل علبة 1474 م
 جبل شنديب 1911م
 جبل سواوريب 1383 م
 جبل شلال 1409م
 جبل حنقوف 1430 م

شوف 
المحميات الطبيعيه فى مصر

سايت برانى 
 موقع وزارة الدولة لشئون البيئة .. 

محميات طبيعيه فى مصر
جايزة نوبل 2011

جايزة نوبل 2011 هى جوايز فى ست مجالات فى العلوم و الاداب منحتها مؤسسة نوبل و الاكاديميات السويديه و النرويجيه للمتفوقين عالمى فى العلم و الادب فى سنة 2011 و هما:

 الكيميا :
دان شيختمان Dan Shechtman - اسرائيل

 الطب او الفسيولوجيا :

جوليس أ. هوفمان Jules A. Hoffmann - لوكسيمبورج

بروس أ. بويتلر Bruce A. Beutler - امريكا

رالف م. ستينمان Ralph M. Steinman - امريكا

 الفيزيا :

سول بيرموتر Saul Perlmutter - امريكا

بيتر شميدت Brian P. Schmidt - امريكا

ادم ج. ريس Adam G. Riess - امريكا

 الادب :
توماس ترانسترومر Tomas Tranströmer - السويد

 السلام :
توكل كرمان - اليمن

الين جونسون سيرليف - ليبيريا

ليما جبوبى - ليبيريا

 الاقتصاد :

جايزة نوبل
تفجير مقديشيو

تفجير مقديشيو Mogadishu bombing هو تفجير كبير حصل قدام مبنى حكومى فى مقديشيو عاصمة الصومال يوم 4 اكتوبر 2011 و اتسبب فى قتل 65 شخص و جرح 50 بجروح. اعلنت حركة شباب المجاهدين الصوماليه الاسلاميه مسئوليتها عن التفجير و قالت ان التفجير عمله انتحارى من اعضائهاعن طريق عربيه مفخخه وقت ماكان فيه عدد من الوزرا فى المبنى. محدش من الوزرا اتصاب لكن مواطنين عاديين فى الشارع هما اللى اتقتلو و اتجرحو.

لينكات برانيه و مصادر 
 حركة شباب المجاهدين تتبنى هجوما استهدف مجمعا بمقديشيو ...
 115 قتيلا ومصابا فى انفجار مقديشو... 

الصومال
تفجيرات
العصبه المقدسه

العصبه المقدسه - بالفرنساوى: la Sainte Ligue - فى تاريخ فرنسا كانت منظمه كاتوليكيه فى فرنسا اسسها هنرى دوق دى جيز Duke Henry de Guise سنة 1576 لقمع البروتيستانت وقت الحروب الدينيه اترأسها هنرى التالت و حلها سنة 1577 لكن رجعت تانى سنة 1585 لمنع هنرى ملك نافار من الوصول للعرش لكن غلبها رغم مساندة اسبانيا ليها. انتهت سنة 1598.

تاريخ فرنسا
كاتوليكيه
العصبه المقدسه فى ايطاليا

العصبه المقدسه فى تاريخ ايطاليا كانت حلف كونه البابا يوليوس التانى مع فينيسيا و الاتحاد السويسرى و اسبانيا و انجلترا و الامبراطور ماكسيميليان الاول و غيرهم لطرد لويس الاتناشر ملك فرنسا من ايطاليا. السويسريين غلبو الفرنساويين فى معركة نوفار سنة 1513 لكن العصبه انتهت ب موت البابا يوليوس.

كاتوليكيه
تاريخ ايطاليا
تاريخ اوروبا
طاغيه

الطاغيه - باليونانى: تيرانوس τύραννος - فى التاريخ القديم هو حاكم بيمارس سلطه مطلقه من غير حق شرعى. ظهر الطغاه بوجه عام وقت الصراعات مابين الطبقات الغنيه و الطبقات الفقيره فى اليونان فى القرن السابع قبل الميلاد ، و جايز قبل كده فى المستعمرات اليونانيه فى اسيا الصغرى. من اشهر الطغاه فى التاريخ يرياندر فى كورنثه ، و بيستراتوس ، و هيبارخوس ، و هيبياس فى اتينا ، و جيلون ، و هيرو الاول ، و هيرو التانى ، و ديونيسوس الاكبر ، و ديونيسوس الأصغر فى سيراكوز.

الطغاه دول عملو خدمات كتيره لبلادهم فى النواحى السياسيه و الاقتصاديه و الثقافيه و الدينيه ، لكن مع نمو الشعور الديموقراطى تسمية طاغيه بقت اسم مكروه.

نظم حكم
معركة شبراخيت

معركة شبراخيت ، معركه عسكريه حصلت فى 13 يوليه 1798 قرب شبراخيت فى مصر مابين المماليك المصرليه و جيش نابوليون بونابارت و قت الحمله الفرنساويه على مصر.

معركة شبراخيت كانت اول معركه يخوضها المصرليه ضد الفرنساويه. جيش المصرليه كان تعداده 12000 عسكرى و كان بيقوده مراد بك ، و الجيش الفرنساوى الزاحف من اسكندريه على القاهره كان قومندانه نابوليون بونابرت. قامت المعركه مابين الجيشين قرب شبراخيت و اتغلب مراد بك و اضطر يتقهقر فى اتجاه القاهره.

معارك عسكريه
تاريخ مصر
الحمله الفرنساويه
احداث 1798
عرق النسا

عرق النسا هوه وجع بيمتد على مسار العصب الوركى من الاليه لغاية معصم الرجل و بيكون وياه تنميل و نخر ممكن يمنعو المصاب من المشى. من اسباب عرق النسا ضغط على جدر العصب من ورم او غضروف منزلق ، او من التهاب بيصيب أليافه العصبيه كنتيجه للإصابه بالبول السكرى او بالروماتيزم او بتسمم من بؤره عفنه فى الجسم. بيختلف علاج عرق النسا حسب سببه.

امراض
طب
عده

العده مصطلح فقهى فى الشريعه الاسلاميه ، بيتقال عن فتره من الزمن ممنوع جواز الست فيها من جوز تانى بعد طلاقها او ترملها. القانون ده لمنع اختلاط الانساب و اعطاء الراجل فرصه لاعادة مراته او للست كفترة للحداد على الجوز المتوفى. العده ليها 3 انواع : عده بالحيض ، و عده بالشهور ، و عده بنهاية الحمل.

مصطلحات اسلاميه
يونيسيف

اليونيسيف ( صندوق الأمم المتحده للاطفال ) هى وكاله دوليه تابعه للأمم المتحده ، اتأسست سنة 1946 بهدف مساعدة الاطفال فى نواحى العالم. تقديم مساعدات الوكاله بيكون بناء على طلب الحكومات و بيتعاون الصندوق مع المنظمات و الهيئات المتخصصه. دخل الصندوق من التبرعات اللى بتقدمها الحكومات و الجمعيات و المنظمات و الافراد. اليونيسف اخد جايزة نوبل للسلام سنة 1965 على جهوده الكبيره فى مساعدة الاطفال فى العالم.

مراجع

منظمات دوليه
الامم المتحده
واخدين جايزة نوبل للسلام
الصليب الاحمر

الصليب الاحمر ، منظمه عالميه هدفها التخفيف من آلام البشر و رفع مستوى الصحه العامه فى العالم.

بدايته 

فى سنة 1862 نشر السويسرى جان هنرى دونانت كتاب " ذكرى من سلفرينو " اللى وصف فيه معاناة و آلام جرحى معركة سلفرينو و طالب بتكوين جمعيات مساعده من المتطوعين لرعاية و تمريض الجرحى ، و نجحت دعوته و اتعمل مؤتمر دولى فى جنيف نتجت عنه اتفاقية 1864 اللى نصت على حيادية فرق الخدمات الطبيه فى الجيوش و معاملة الجرحى معامله انسانيه.

شعاره 
كتكريم لدونان وضع شعار المنظمه على شكل صليب احمر على خلفيه بيضا على الوان العلم السويسرى بطريقه معكوسه.

جمعيات المنظمة 
من اهم جمعيات المنظمه " اللجنه الدوليه للصليب الاحمر (ICRC) " و مقرها مدينة جنيف فى سويسرا ، "و رابطة جمعيات الصليب الاحمر ". فى مصر و العراق و تركيا و بلاد تانيه شعار المنظمه هلال احمر بدل الصليب الاحمر.

بتضم المنظمه حوالى 97 مليون متطوع من كل حته فى العالم و بتشتغل بشكل مستقل عن الحكومات.

اللى ليها صلة 
 اللجنه الدوليه للصليب الاحمر...
 الهلال الاحمر المصرى ...

مصادر 

منظمات دوليه
منظمات صحيه